C 146/40
LT
Europos Sąjungos oficialusis leidinys
2023 4 27
4.13.
Nuotekų sektorius turi didelį potencialą tapti išteklių gamykla.
ES jau esama nuotekų valymo įrenginių, kurie dėl energiją taupančių technologijų ir atsinaujinančiosios energijos gamybos, pvz., anaerobiškai skaidant nuotekų dumblą ir vėliau naudojant pagamintas biodujas, yra energiją tausojantys (15).
Kita potenciali ir skatintina sritis yra dvejopas valymo struktūrų naudojimas, ant jų įrengiant fotovoltines elektrines. 4.14.
10 mln. žmonių ES vis dar neturi galimybės naudotis sanitarijos paslaugomis.
Todėl palankiai vertinamas pasiūlyme išdėstytas reikalavimas, kad valstybės narės pagerintų galimybę naudotis sanitarijos paslaugomis, visų pirma pažeidžiamoms ir marginalizuotoms grupėms, be kita ko, iki 2027 m. suteikdamos nemokamus viešuosius tualetus.
Tačiau šis reikalavimas turėtų būti sugriežtintas reikalaujant, kad valstybės narės užtikrintų galimybę visiems naudotis sanitarijos paslaugomis ankstyvuoju miestų planavimo etapu ir atsižvelgtų į vandens paslaugų įperkamumą bei socialinį aspektą.
Tai apima ilgą nuotekų surinkimo ir valymo įrenginių gyvavimo ciklą ir jiems būdingą nelankstumą, turint omenyje jų pritaikymą ar atnaujinimą. 4.15.
Siekiant, kad vandens paslaugos būtų įperkamos, didesnės gamintojo atsakomybės sistemų išimtys turi būti griežtai ribojamos.
Pageidautina, kad išimtis gaminiams, kurių į rinką per metus pateikiama mažiau kaip dvi tonos, būtų išbraukta, nes kai kurios medžiagos gali turėti poveikį net nedideliais kiekiais, taip pat bent jau turėtų būti paaiškinta, kad šios dvi tonos yra susijusios su ES rinka, o ne su nacionaliniu lygmeniu.
Taip pat turėtų būti užtikrinta, kad didesnė gamintojo atsakomybė būtų taikoma internetu prekiaujantiems mažmenininkams. 4.16.
Nuotekų valymo išlaidos sudaro didelę dalį sąskaitų už vandenį, tačiau daugelis vandens vartotojų nežino nei apie nuotekų valymo paslaugas, nei apie tai, ar nuotekos tinkamai valomos jų vietovėje.
Todėl palankiai vertinama nauja nuostata dėl visuomenės informavimo, nes tai užtikrintų, kad būtų skleidžiama naujausia informacija apie išvalytų (ir neišvalytų) nuotekų procentinę dalį vietovėje, taip pat apie komunalinių nuotekų valymo įrenginių ir atskirų sistemų bei per kanalizacijos persipildymą ir komunalines paviršines nuotekas išleidžiamų teršalų kiekį.
Briuselis, 2023 m. vasario 22 d.
Europos ekonomikos ir socialinių reikalų komiteto pirmininkė Christa SCHWENG
(15)
Žr., pvz., Marselisborg WWTP – from wastewater plant to power plant (liet. „Marselisborgo nuotekų valymo įrenginys – nuo nuotekų valymo įrenginio iki elektrinės“).